Πολιορκία της Ρώμης (549-550)

Η πόλη της Ρώμης πολιορκήθηκε το 549-550 μ.Χ. από τους Οστρογότθους με επικεφαλής τον Τωτίλα, κατά τη διάρκεια μίας εκστρατείας για την ανάκτηση της Ιταλίας από τη Ρωμαϊκή (Βυζαντινή) Αυτοκρατορία. Όταν ο Τωτίλας επέβαλε αποκλεισμό, στρατιώτες από τη φρουρά τής πόλης άνοιξαν τις πύλες στον Οστρογοτθικό στρατό. Τότε πολλοί από τους άνδρες κατοίκους τής Ρώμης σκοτώθηκαν στην πόλη, ή ενώ προσπαθούσαν να φύγουν, μειώνοντας περαιτέρω τον πληθυσμό της Ρώμης, ο οποίος είχε καταρρεύσει τις τελευταίες δεκαετίες. 

 Η εποχή 
Εκείνη την εποχή ο Τωτίλας, στρατιωτικός και πολιτικός ηγέτης των Οστρογότθων, προσπαθούσε να ξανακαταλάβει ολόκληρη την Ιταλία από τον Ρωμαίο Αυτοκράτορα Ιουστινιανό Α΄ και τον μεγάλο στρατηγό του, Βελισάριο. Ο Βελισάριος, υπό τον Ιουστινιανό Α΄, στόχευε να ανακτήσει ολόκληρη την Ιταλία, και να την επαναφέρει στην παλαιά της δόξα. Αφού ο Βελισάριος ανέκτησε μεγάλο μέρος της Ιταλίας, συμπεριλαμβανομένης της πρωτεύουσας των Οστρογότθων, Ραβέννας, οι Οστρογότθοι διόρισαν τον Τωτίλα στην εξουσία, και ξανακατέκτησαν μεγάλο μέρος της Ιταλίας, μόλις ο Βελισάριος επέστρεψε στην Κωνσταντινούπολη. Αυτοί οι Γοτθικοί Πόλεμοι κατέστρεψαν μεγάλο μέρος της Ιταλίας.

Το 549–550 ο Τωτίλας, ηγέτης των Οστρογότθων, πολιόρκησε τη Ρώμη για τρίτη και τελευταία φορά. Με την επιστροφή τού Βελισάριου στην Κωνσταντινούπολη το προηγούμενο καλοκαίρι, ο Τωτίλας αντιμετώπισε λιγότερες δυσκολίες από ό,τι προηγουμένως στην εκστρατεία. Οι Οστρογότθοι είχαν επιχειρήσει να πολιορκήσουν τη Ρώμη δύο φορές στο παρελθόν, αλλά είχαν αποτύχει ή είχαν ηττηθεί από τον Βελισάριο.

μικρογραφία|300εσ|Τα τείχη και οι πύλες της Ρώμης τον 6ο αι. Ο Τωτίλας και οι άνδρες του εισήλθαν δια της Πόρτας Ασιναρίας, στα νοτιοανατολικά.

 Η πολιορκία 
Ο Τωτίλας επιχείρησε αρχικά να καταλάβει τη Ρώμη κάνοντας έφοδο στα τείχη, και εξουδετερώνοντας και εξαντλώντας τη μικρή ρωμαϊκή φρουρά των 3.000 ανδρών, αλλά χωρίς αποτέλεσμα. Στη συνέχεια αποφάσισε να αποκλείσει την πόλη, και να λιμοκτονήσει τους αμυνόμενους, αντί να χάσει περισσότερους από τους δικούς του στρατιώτες. Ο Τωτίλας κατάλαβε ότι ένας αποκλεισμός θα μπορούσε να διαρκέσει μήνες ή χρόνια, αλλά βρισκόταν σε πολύ καλύτερη θέση από την τελευταία απόπειρα πολιορκίας, και αποφάσισε ότι ήταν η καλύτερη πορεία δράσης. Ο Ρωμαίος διοικητής Διογένης είχε προηγουμένως κάνει προετοιμασίες για τα αποθέματα τροφίμων, είχε σπείρει χωράφια με σιτάρι, και είχε προετοιμάσει τα τείχη της πόλης για έναν μακροχρόνιο αποκλεισμό.

Οι Ρωμαίοι στρατιώτες, που υπέφεραν από την πείνα και την κακομεταχείριση από τον Ιουστινιανό Α΄, είχαν την επιλογή να επιλέξουν από τον Τωτίλα: να ανοίξουν τις πύλες της πόλης, να παραδοθούν και να λάβουν ένα υψηλό ποσό, όπως είχε κάνει η φρουρά κατά τη διάρκεια της δεύτερης πολιορκίας, ή να συνεχίσουν να πολεμούν για τον Ιουστινιανό Α΄, ο οποίος δεν είχε πληρώσει τους άνδρες εδώ και χρόνια, και να σκοτωθούν. Μερικοί από τους στρατιώτες αποφάσισαν να πάρουν το μέρος του Τωτίλα, και άνοιξαν την πύλη γι' αυτόν. Οι άνδρες του Τωτίλα μπήκαν στην πόλη, και σφαγίασαν την ανυποψίαστη ρωμαϊκή φρουρά. Η πόλη λεηλατήθηκε στη συνέχεια, με εντολή του Τωτίλα, γλιτώνοντας μόνο τις γυναίκες. Αναμένοντας ότι οι ευγενείς και η υπόλοιπη φρουρά θα έφευγαν μόλις καταλαμβάνονταν τα τείχη, ο Τωτίλας έστησε παγίδες κατά μήκος των δρόμων προς γειτονικές πόλεις, που δεν ήταν ακόμη υπό τον έλεγχό του. Έτσι πολλοί Ρωμαίοι έπεσαν σε ενέδρα, ενώ έφευγαν από τη Ρώμη. Μόνο λίγοι, συμπεριλαμβανομένου του Διογένη, του Ρωμαίου διοικητή, διέφυγαν από την κατάληψη της Ρώμης από τον Τωτίλα.

 Συνέπεια 
Μία μεγάλη ανατολική Ρωμαϊκή δύναμη συγκεντρώθηκε το 550-551 υπό τον Ναρσή, η οποία αποβιβάστηκε στην Ιταλία το 552. Στη μάχη των Ταγινών οι Οστρογότθοι ηττήθηκαν παταγωδώς, και ο Τωτίλας σκοτώθηκε. Η Ρώμη ανακτήθηκε αργότερα εκείνο το έτος.

 Αναφορές 

Πηγές
 Bury, JB « Ιστορία της Ύστερης Ρωμαϊκής Αυτοκρατορίας». Ανακατάκτηση της Ιταλίας (2011): n.page. Ιστός. 19 Νοεμβρίου 2012.
 Μόρις, Τσαρλς. « Πτώση των Οστρογότθων». Πόλεμοι των Οστρογότθων (2007): n.page. Ιστός. 19 Νοεμβρίου 2012.
 Tisi, Claudio. " Vandalic and Gothis Wars. " Sardinia (2002): n.pag. Ιστός. 19 Νοεμβρίου 2012.

Κατηγορία:Πολιορκίες της Βυζαντινής Αυτοκρατορίας
Κατηγορία:Γοτθικός Πόλεμος (535-554)
Κατηγορία:Μάχες των Οστρογότθων
Κατηγορία:Δεκαετία 540 στη Βυζαντινή Αυτοκρατορία
Κατηγορία:Συγκρούσεις της δεκαετίας 540